**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Saskaņā ar Ministru kabineta 2009. gada 22. decembra noteikumiem Nr. 1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”;
2. Siguldas novada pašvaldības 2016. gada 12. decembra vēstule Nr. 2.1.-12/2934 „Par līdzekļu piešķiršanu no programmas “Līdzekļi neparedzētiem gadījumiem””.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Siguldas novada pašvaldības iesniegto informāciju 2016. gada 3. oktobrī daudzdzīvokļu dzīvojamajā mājā Leona Paegles ielā 6, Siguldā izcēlās ugunsgrēks – dega ceturtā stāva dzīvoklis un jumts 630 kvm. platībā.Pamatojoties uz Siguldas novada pašvaldības iesniegto informāciju, daudzdzīvokļu dzīvojamajā mājas Leona Paegles ielā 6, Siguldā ugunsgrēka rezultātā koka konstrukcijas ir pārogļojušās un vairs nav lietojamas jumta seguma balstīšanai. Celulozes siltumizolācija ir cietusi no karstuma un ūdens, kas tika izmantots uguns dzēšanas darbu laikā. Bēniņu stāva pārsegums, kas veidots no dzelzsbetona gatavkonstrukciju elementiem, pēc vizuālas apskates nav bojāts ugunsgrēka karstuma iedarbības rezultātā, bet tikai no ūdens, kas tika izmantots uguns likvidēšanas laikā. Ēkas nesošās konstrukcijas ir drošas turpmākai ekspluatācijai, un ugunsgrēks tā tehnisko stāvokli nav pasliktinājis. Līdz ar to steidzami bija nepieciešams veikt jumta sadegušo konstrukciju un ekovates novākšanu no jumta pārseguma un uzsākt jumta konstrukciju atjaunošanu, lai novērstu nokrišņu nokļūšanu ēkā.Pamatojoties uz 38 iedzīvotāju iesniegumiem un Siguldas novada pašvaldības 2015. gada 12. augusta saistošajiem noteikumiem Nr. 11 „Par ģimenes vai atsevišķi dzīvojošas personas atzīšanu par trūcīgu vai maznodrošinātu un sociālās palīdzības pabalstiem Siguldas novadā” Siguldas novada pašvaldība piešķīra pabalstus ārkārtas situācijā nonākušiem ugunsgrēkā cietušās daudzdzīvokļu mājas Leona Paegles ielā 6, Siguldā, iedzīvotājiem 26 640 euro apmērā, kas tika pārskaitīti dzīvokļu kooperatīvajai sabiedrībai “Paeglīši 5” mājas jumta remontam.Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” paredz Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Vides aizsardzības un reģionālās attīstības ministrijai finansējumu 13 320 euro apmērā pārskaitīšanai Siguldas novada pašvaldībai, lai segtu izdevumus 50 procentu apmērā no pabalstiem, ko pašvaldība, saskaņā ar Sociālo pakalpojumu un sociālās palīdzības likuma 35. panta otro daļu un likuma Par palīdzību dzīvokļu jautājumu risināšanā 13. pantu, ir izmaksājusi ārkārtas situācijā 2016. gada 3. oktobrī daudzdzīvokļu dzīvojamā mājā Leona Paegles ielā 6, Siguldā notikušā ugunsgrēka rezultātā cietušajiem iedzīvotājiem mājas jumta atjaunošanai. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Finanšu ministrija. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | **Turpmākie trīs gadi (euro)** |
| **2018.g.** | **2019.g.** | **2020.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | +13 320 |  |  |  |
| 2.1. valsts pamatbudžets | 0 | +13 320 |  |  |  |
| 2.2. valsts speciālais budžets | 0 | 0 |  |  |  |
| 2.3. pašvaldību budžets | 0 | 0 |  |  |  |
| 3. Finansiālā ietekme: | 0 | -13 320 |  |  |  |
| 3.1. valsts pamatbudžets | 0 | -13 320 |  |  |  |
| 3.2. speciālais budžets | 0 | 0 |  |  |  |
| 3.3. pašvaldību budžets | 0 | 0 |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | x | +13 320 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 7310 valsts budžeta uzturēšanas izdevumu transferti pašvaldībām noteiktam mērķim. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas II., IV., V., VI. sadaļa – projekts šīs jomas neskar.*

Vides aizsardzības un reģionālās

attīstības ministrs K.Gerhards

Vīza:

Valsts sekretārs R.Muciņš

27.01.2017 11:45

733

S.Vaivode

66016749

solvita.vaivode@varam.gov.lv